Jean Pasqualini

Jean Pasqualini (kinesisk: 鮑若望; pinyin: Bào Ruòwàng; født 1926 – død 9. oktober 1997) var en fransk og kinesisk journalist; kjent for sine memoarer med skildringer av personlige erfaringer fra det kinesiske arbeidsfengselssystemet laogai. Pasqualini var sønn av en kinesisk mor og en fransk-korsikansk far.New York Times, «Obituary : Jean Pasqualini, Who Wrote Account of China's Gulag, Dies», 7. oktober 1997. Hans kinesiske navn er gjengitt som Bao Ruowang,Chicago Tribune, «Jean Pasqualini: Wrote About China Labor Camps» , 13. oktober 1997. med «Bao» representerer den første stavelsen i Pasqualini og «Ruowang» var en fonetisk gjengivelse av Jean.

 Liv og virke 

Pasqualini gikk på misjonsskoler i Tianjin og Shanghai, og virket som oversetter for det amerikanske forsvar og for den britiske ambassade før den kommunistiske maktovertagelse av landet i 1949. Etter Hundre blomster-kampanjen i 1957 ble Pasqualini dømt til tolv års fengselsforvaring på grunn av sitt tidlige arbeid for utlendingene - han ble anklaget for «kontrarevolusjonær virksomhet». Han ble løslatt i  1964 etter at Frankrike etablerte diplomatiske forbindelser med Folkerepublikken Kina. Etter løslatelsen flyttet han til Paris.

I 1973 skrev han (med assistanse fra Rudolph Chelminski) som selvbiografi Prisonnier de Mao (engelsk: Prisoner of Mao). Boken skildret hans fengselsår fra 1957 til 1964, med blant annet en 15 måneders forhørsperiode som munnet i en 700 sider lang tilståelse. Pasqualini fortalte også fra den store kinesiske hungersnød da en arbeidsleirlege advarte ham mot å spise mat som var blitt iblandet sagflis. Han skildret også de daglige kampsesjoner og selvkritikkmøter. I fengselstiden tapte Pasqualini etter det han skriver evnen til selvstendig tenkning, og hans motstand og skepsis vek gradvis plassen for følelse av egen skyld.

Pasqualini arbeidet senere i Frankrike som oversetter og faktasjekker for de amerikanske magasinene Newsweek og Life. I 1992 grunnla han menneskerettighetsorganisasjonen Laogai Research Foundation, lokalisert i Washington, D.C., sammen med Harry Wu.Benjamin Ivry, «Pasqualini, Out of Print» , Commentary Magazine, 29. august 2007. Han døde i Paris i 1997.

 Bibliografi 
 Prisonnier de Mao (7 ans de Laogaï), med Rudolph Chelminsky, Gallimard, 1974, ISBN 2070291367 
 Prisonnier de Mao, t. 2, Gallimard, 1976, ISBN 2070368300
 Le Fils du prisonnier de Mao, Plon, 1983, ISBN 2259009999

 Referanser 

 Eksterne lenker 
 China watch, John King Fairbank

Kategori:Personer fra Beijing
Kategori:Franske oversettere
Kategori:Franske forfattere
Kategori:Kinesiske forfattere
Kategori:Franske journalister
Kategori:Fødsler i 1926
Kategori:Dødsfall i 1997